pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จัดอบรมช่วยฟื้นคืนชีพให้บุคลากร อาสาสมัครกู้ชีพ ลดอันตรายจากการช่วยฟื้นชีพผิดวิธี
วันจันทร์ที่ 28 มกราคม 2562
สธ.จัดอบรมช่วยฟื้นคืนชีพให้บุคลากร อาสาสมัครกู้ชีพ ลดอันตรายจากการช่วยฟื้นชีพผิดวิธี
กระทรวงสาธารณสุข  โดยโรงพยาบาลศรีสังวาลย์ จังหวัดแม่ฮ่องสอน จัดอบรมช่วยฟื้นคืนชีพขั้นพื้นฐานบุคลากรทางการแพทย์ และเครือข่ายอาสาสมัครกู้ชีพในจังหวัด ถ่ายทอดสู่ประชาชน หวังช่วยฟื้นคืนชีพอย่างถูกวิธีลดการเสียชีวิต
กระทรวงสาธารณสุข โดยโรงพยาบาลศรีสังวาลย์ จังหวัดแม่ฮ่องสอน จัดอบรมช่วยฟื้นคืนชีพขั้นพื้นฐานบุคลากรทางการแพทย์ และเครือข่ายอาสาสมัครกู้ชีพในจังหวัด ถ่ายทอดสู่ประชาชน หวังช่วยฟื้นคืนชีพอย่างถูกวิธีลดการเสียชีวิต
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ภายหลังเปิดการฝึกอบรมโครงการ “ช่วยชีวิตขั้นพื้นฐานสําหรับบุคลากรทางการแพทย์และประชาชนทั่วไป” จัดโดยโรงพยาบาลศรีสังวาลย์ จังหวัดแม่ฮ่องสอน เพื่อพัฒนาองค์ความรู้และการปฏิบัติที่มีประสิทธิภาพในการช่วยชีวิตขั้นพื้นฐาน ให้แก่บุคลากรทางการแพทย์จากทุกอําเภอ และเครือข่ายอาสาสมัครกู้ชีพในจังหวัดแม่ฮ่องสอน สามารถถ่ายทอดสู่บุคลากรในหน่วยงานของตนเอง รวมถึงประชาชนหรือบุคลากรทั่วไปได้ ให้มีความรู้ในการช่วยฟื้นคืนชีพอย่างถูกต้อง โดยได้รับการสนับสนุนหุ่นฝึกช่วยชีวิตจากเครือข่ายนวัตกรรมยางพารา จํานวน 132 ตัว มูลค่า 720,000 บาท มอบให้โรงพยาบาลศรีสังวาลย์ โรงพยาบาลชุมชนทุกแห่ง รวมถึงโรงพยาบาลส่งเสริมสุขภาพตําบลที่เป็นแม่ข่าย ไว้สําหรับฝึกปฏิบัติช่วยชีวิตต่อไป
นายแพทย์ประพนธ์กล่าวต่อว่า แต่ละปีคนไทยเสียชีวิตจากภาวะหัวใจหยุดเต้นเฉียบพลันกว่า 54,000 คน หรือเฉลี่ย 1 ชั่วโมงละ 6 คน แต่หากได้รับการช่วยเหลือด้วยการช่วยฟื้นคืนชีพ (CPR) อย่างถูกต้อง ภายในระยะเวลา 4 นาทีหลังจากหัวใจหยุดเต้น จะลดอาการบาดเจ็บ ความพิการ ตลอดจนการสูญเสียชีวิต โดยผู้ให้การช่วยเหลือจะต้องมีความรู้ความเข้าใจและทักษะการช่วยเหลือ และปฏิบัติอย่างถูกต้องจึงจะทําให้การช่วยเหลือประสบผลสําเร็จ ซึ่งการช่วยเหลือเพื่อนมนุษย์เป็นการสร้างสังคมของคนดี ที่คิดถึงประโยชน์ส่วนรวมมากกว่าประโยชน์ส่วนตน
ทั้งนี้ การปฐมพยาบาลช่วยชีวิตขั้นพื้นฐานผู้ประสบเหตุในเบื้องต้น ให้กดหน้าอก 30 ครั้ง สลับกับการผายปอด 2 ครั้ง ควรมีผู้ช่วยเหลืออย่างน้อย 2 คนผลัดเปลี่ยนกันกดหน้าอกทุก ๆ 2 นาที หรือกดหน้าอกสลับการช่วยหายใจครบ 5 รอบ และทําต่อเนื่องจนกระทั่งทีมแพทย์หรือหน่วยกู้ชีพฉุกเฉินพร้อมเครื่องมือเข้ามาดูแลผู้ป่วยต่อไป
******************* 28 มกราคม 2562
รัฐบาลไทย-ข่าวทำเนียบรัฐบาล-นายกรัฐมนตรีพบหารือกับนางเทรีซา เมย์ นายกรัฐมนตรีสหราชอาณาจักร มุ่งสู่อนาคตหุ้นส่วนการค้า การลงทุน ร่วมกัน
วันพฤหัสบดีที่ 21 มิถุนายน 2561
นายกรัฐมนตรีพบหารือกับนางเทรีซา เมย์ นายกรัฐมนตรีสหราชอาณาจักร มุ่งสู่อนาคตหุ้นส่วนการค้า การลงทุน ร่วมกัน
นายกรัฐมนตรีพบหารือกับนางเทรีซา เมย์ นายกรัฐมนตรีสหราชอาณาจักร มุ่งสู่อนาคตหุ้นส่วนการค้า การลงทุน ร่วมกัน
วันนี้ (วันพุธที่ 20 มิถุนายน 2561) เวลา 16.15 น. (เวลาท้องถิ่น ณ กรุงลอนดอน) ณ ทําเนียบนายกรัฐมนตรีสหราชอาณาจักร นายกรัฐมนตรีได้พบหารือกับนางเทรีซา เมย์ (Theresa May) นายกรัฐมนตรีสหราชอาณาจักร ในโอกาสที่นายกรัฐมนตรีเดินทางเยือนสหราชอาณาจักร พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีขอบคุณที่รัฐบาลอังกฤษให้การต้อนรับการในเยือนครั้งนี้ โดยนายกรัฐมนตรีชื่นชมนางเทรีซา เมย์ ในการเป็นผู้นําที่เข้มแข็งในการเจรจาให้สหราชอาณาจักรออกจากสหภาพยุโรปด้วยเงื่อนไขที่ดีที่สุด รวมถึงนโยบาย Global Britain ที่ยึดมั่นในการค้าเสรี และเป็นโอกาสดีที่สหราชอาณาจักรจะเพิ่มพูนปฏิสัมพันธ์ทางการค้ากับประเทศต่าง ๆ ทั้งในและนอกยุโรป พร้อมชื่นชมที่สหราชอาณาจักรให้ความสําคัญต่อการรักษาความมั่นคงและความสงบระหว่างประเทศ ซึ่งเป็นเรื่องที่ไทยให้ความสําคัญเช่นกัน
นายกรัฐมนตรีสหราชอาณาจักรกล่าวว่า ได้ติดตามพัฒนาการทางการเมืองและเศรษฐกิจของไทยอย่างใกล้ชิด และมั่นใจว่าไทยกําลังเดินทางสู่ประชาธิปไตยที่มั่นคง ยั่งยืน รวมทั้งเล็งเห็นถึงความสําคัญความสัมพันธ์ระหว่างไทยและสหราชอาณาจักร เนื่องด้วยประเทศไทยมีศักยภาพ และมีขนาดทางเศรษฐกิจใหญ่เป็นอันดับ 2 ของภูมิภาคอาเซียน พร้อมที่จะเป็นประตูการค้าสู่ภูมิภาค และดําเนินความสัมพันธ์เชิงหุ้นส่วนทางยุทธศาสตร์ระหว่างกัน โดยจะดําเนินการเจรจาเกี่ยวกับการเปิดการค้าเสรี (FTA) ไทย-สหราชอาณาจักร ตลอดจนความเชื่อมั่นที่มีต่อนโยบาย Thailand 4.0 และยินดีสนับสนุนให้ภาคเอกชนอังกฤษร่วมลงทุนในโครงการพัฒนาระเบียงเศรษฐกิจภาคตะวันออก (EEC)
โดยในตอนท้ายนายกรัฐมนตรีได้หยิบยกประเด็นการพัฒนาด้านการศึกษาซึ่งประเทศไทยประสงค์ที่จะร่วมมือกับสหราชอาณาจักร เพื่อให้การศึกษาเป็นหนึ่งในปัจจัยที่จะพัฒนาคน เพื่อรองรับทิศทางการพัฒนาประเทศ และเป็นกลไกขับเคลื่อนการพัฒนาทางเศรษฐกิจต่อไป
รัฐบาลไทย-ข่าวทำเนียบรัฐบาล-ผู้บริหารสถาบันรับรองมาตรฐานไอเอสโอ นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันอังคารที่ 10 มกราคม 2560
ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
10 มค 60 ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 10 มกราคม 2560 นําทีมโดย ผู้บริหารสถาบันรับรองมาตรฐานไอเอสโอ พร้อมด้วยพนักงานจากสถาบันรับรองมาตรฐานไอเอสโอ บริการอาหารและเครื่องดื่ม ดังนี้
- ซาลาเปาไส้หมูสับ 500 ชุด
- กาแฟ 300 แก้ว
- โอวัลติน 200 แก้ว
-น้ําดื่ม 500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือ สถาบันรับรองมาตรฐานไอเอสโอ พร้อมด้วยบริษัท ศรสอง จํากัด
รัฐบาลไทย-ข่าวทำเนียบรัฐบาล-นายกรัฐมนตรีแนะใช้กีฬาให้เป็นประโยชน์ต่อสุขภาพ สร้างความแข็งแรงของร่างกายและจิตใจ
วันศุกร์ที่ 20 ธันวาคม 2562
นายกรัฐมนตรีแนะใช้กีฬาให้เป็นประโยชน์ต่อสุขภาพ สร้างความแข็งแรงของร่างกายและจิตใจ
นายกรัฐมนตรีแนะใช้กีฬาให้เป็นประโยชน์ต่อสุขภาพ สร้างความแข็งแรงของร่างกายและจิตใจ
วันนี้ (20 ธันวาคม 2562) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับ น้องกัน - นายกันตภณ หวังเจริญ นักแบดมินตันทีมชาติไทย และน้องน้ําตาล นางสาววิลาสินี รัตนนัย นักฮ็อกกี้น้ําแข็งทีมชาติไทย เผยรัฐบาลพร้อมสนับสนุนนักกีฬาไทยให้ประสบความสําเร็จ ในรายการ Government Weekly สรุปประเด็นดังนี้
ในช่วงแรก นายกรัฐมนตรีกล่าวชื่นชมและแสดงความยินดีกับนักกีฬาทั้ง 2 คน ได้แก่ น้องกัน กันตภณ ที่ได้รับรางวัลนักกีฬาสมัครเล่นชายดีเด่นและเป็นนักแบดมินตันชายเดี่ยวไทยคนแรกที่ได้รับเหรียญจากการแข่งขันแบดมินตันเยาวชนชิงแชมป์โลก พร้อมชื่นชมน้องน้ําตาล วิลาสินี ในฐานะเป็นนักกีฬาหญิงที่ต้องอาศัยความแข็งแกร่งในการเล่นกีฬา โดยนายกรัฐมนตรีกล่าวว่า ได้ติดตามผลงานของทั้งคู่มาโดยตลอด จึงอยากแลกเปลี่ยนมุมมองทั้งเรื่องการใช้ชีวิตและการพัฒนาทักษะด้านกีฬา เพื่อให้คนไทยทุกคนโดยเฉพาะเยาวชนรุ่นใหม่มีแรงบันดาลใจและสามารถนําประสบการณ์ไปปรับใช้กับชีวิตของตนเองได้
นายกรัฐมนตรีกล่าวต่อไปว่า เป้าหมายในการเล่นกีฬาที่สําคัญคือมิตรภาพ ความมีน้ําใจ รวมถึงการส่งเสริมสุขภาพซึ่งถือเป็นเป้าหมายสูงสุดของการแข่งขัน โดยในส่วนของแนวทางการสนับสนุนและพัฒนาการกีฬาของรัฐบาลนั้น ต้องเริ่มจากการค้นหาพรสวรรค์ ความชํานาญ ซึ่งจะต้องดําเนินการอย่างเป็นระบบ นอกจากนี้ ต้องนําวิทยาศาสตร์การกีฬามาใช้พัฒนาในด้านต่าง ๆ ทั้งเรื่องโภชนาการ สมรรถภาพทางร่างกาย โดยทุกภาคส่วนจะต้องเข้ามามีส่วนร่วมในการทํางาน ลดความซ้ําซ้อน มีความโปร่งใส และยุติธรรม โดยมีสมาคมกีฬาแต่ละประเภทเป็นตัวหลัก ส่วนภาครัฐและเอกชนจะทําหน้าที่สนับสนุนให้ประสบความสําเร็จ
ช่วงท้ายรายการ นายกรัฐมนตรีกล่าวว่า เป้าหมายหลักในการพัฒนากีฬามี 3 ด้าน คือ 1. กีฬาเพื่อความเป็นเลิศ ซึ่งต้องส่งเสริมให้องค์กรกีฬาพัฒนานักกีฬาและบุคลากรกีฬาจนประสบความสําเร็จในระดับนานาชาติ สามารถสร้างความสุขและความภาคภูมิใจให้กับสังคม 2. กีฬาเพื่ออาชีพ สนับสนุนองค์กรกีฬาให้พัฒนานักกีฬาอาชีพและบุคลากรกีฬาอาชีพให้ประสบความสําเร็จ โดยสามารถยึดกีฬาเป็นอาชีพในระยะยาวได้ และ 3. วิทยาศาสตร์การกีฬา ต้องพัฒนาวิทยาศาสตร์และเทคโนโลยีการกีฬาของไทยให้มีประสิทธิภาพและมีมาตรฐาน เพื่อรองรับการพัฒนานักกีฬาและบุคลากรกีฬาให้ได้ โดยนายกรัฐมนตรีกล่าวเพิ่มเติมว่า ขณะนี้ รัฐบาลกําลังผลักดันส่งเสริมให้คนไทยออกกําลังกายอย่างสม่ําเสมอ โดยจัดตั้งโรงเรียนกีฬาเฉพาะด้าน ส่งเสริมการท่องเที่ยวเชิงกีฬา และจัดกิจกรรมกีฬาระดับโลกในประเทศไทย เป็นต้น พร้อมฝากถึงคนไทยทุกคน ใช้กีฬาให้เป็นประโยชน์ต่อสุขภาพ สร้างความแข็งแรงของร่างกายและจิตใจ และช่วยกันนําพาประเทศไทยเดินไปข้างหน้า ตามวิสัยทัศน์ “มั่นคง มั่งคั่ง ยั่งยืน”
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยร่วมการประชุมระดับสูงสมัชชาสหประชาชาติ
วันพุธที่ 26 กันยายน 2561
ไทยร่วมการประชุมระดับสูงสมัชชาสหประชาชาติ
ไทยร่วมการประชุมระดับสูงของสมัชชาสหประชาชาติ ว่าด้วยการต่อสู้กับวัณโรค และว่าด้วยการป้องกันและควบคุมโรคไม่ติดต่อ
ไทยร่วมการประชุมระดับสูงของสมัชชาสหประชาชาติ ว่าด้วยการต่อสู้กับวัณโรค และว่าด้วยการป้องกันและควบคุมโรคไม่ติดต่อ
นายแพทย์สุขุม กาญจนพิมาย อธิบดีกรมวิทยาศาสตร์การแพทย์ ให้สัมภาษณ์ว่า ได้รับมอบหมายจากศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะผู้บริหารกระทรวงสาธารณสุข เข้าร่วมการประชุมระดับสูงของสมัชชาสหประชาชาติว่าด้วยการต่อสู้กับวัณโรค และการป้องกันและควบคุมโรคไม่ติดต่อ ครั้งที่ 3 ระหว่างวันที่ 26 – 27 กันยายน 2561 ณ สํานักงานใหญ่สหประชาชาติ นครนิวยอร์ก สหรัฐอเมริกา ผู้ร่วมประชุมประกอบด้วย ประมุขแห่งรัฐ หัวหน้ารัฐบาล ผู้แทนรัฐสภา ภาคประชาสังคม กลุ่มประชากรเปราะบาง ภาควิชาการ มูลนิธิการกุศล และภาคเอกชน โดยรัฐสมาชิกจะร่วมกันรับรองปฏิญญาทางการเมืองการประชุมระดับสูงของสมัชชาสหประชาชาติว่าด้วยการต่อสู้กับวัณโรค และปฏิญญาทางการเมืองของการประชุมระดับสูงของสมัชชาสหประชาชาติว่าด้วยการป้องกันและควบคุมโรคไม่ติดต่อ
นายแพทย์สุขุมกล่าวต่อว่า การเข้าร่วมประชุมครั้งนี้ ประเทศไทยได้รับเกียรติให้ร่วมกล่าวถ้อยแถลงต่อที่ประชุมเต็มคณะของทั้งสองการประชุม เป็นการเน้นย้ําให้เห็นว่าประเทศไทยให้ความสําคัญและมีศักยภาพในการร่วมขับเคลื่อนประเด็นสุขภาพกับนานาประเทศ ซึ่งจะส่งผลต่อการขับเคลื่อนงานด้านสุขภาพโลกของประเทศไทยต่อไปอีกด้วย และเป็นการส่งเสริมความมุ่งมั่นทางการเมืองของไทยในการยุติวัณโรค รวมทั้งการป้องกันและควบคุมโรคไม่ติดต่อ
ทั้งนี้ ไทยได้รับเกียรติเป็นเจ้าภาพร่วมกิจกรรมคู่ขนานด้านสาธารณสุขในระหว่างการประชุมสมัชชาสหประชาชาติ สมัยสามัญ ครั้งที่ 73 ใน 2 หัวข้อ คือ หลักประกันสุขภาพถ้วนหน้า และแอลกอฮอล์ โรคไม่ติดต่อ และการพัฒนาที่ยั่งยืน
************************* 26 กันยายน 2561
รัฐบาลไทย-ข่าวทำเนียบรัฐบาล-ทส. ถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสวันฉัตรมงคล 4 พฤษภาคม 2563
วันอังคารที่ 5 พฤษภาคม 2563
ทส. ถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสวันฉัตรมงคล 4 พฤษภาคม 2563
ทส. ถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสวันฉัตรมงคล 4 พฤษภาคม 2563
ทส. ถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2563
รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงกระทรวงทรัพยากรธรรมชาติและสิ่งแวดล้อม ร่วมถวายพระพรชัยมงคลพระบาทสมเด็จพระเจ้าอยู่หัว เนื่องในโอกาส
วันฉัตรมงคล 4 พฤษภาคม 2563
วานนี้ (4 พฤษภาคม 2563)  เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมลงนามถวายพระพรเนื่องในโอกาสวันฉัตรมงคล 4 พฤษภาคม 2563 ณ อาคารหน่วยราชการในพระองค์ 904 กรุงเทพมหานคร จากนั้น  เวลา 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม ได้แก่ นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม รองปลัดกระทรวงฯ ผู้ตรวจราชการกระทรวงฯ และหัวหน้าหน่วยงานระดับกรม ในสังกัดกระทรวงฯ ร่วมพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2563 ณ ห้องอารีย์สัมพันธ์ อาคารกรมส่งเสริมคุณภาพสิ่งแวดล้อม เพื่อร่วมกันแสดงความจงรักภักดีและสํานึกในพระมหากรุณาธิคุณอันหาที่สุดมิได้
โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวนําถวายพระพรชัยมงคลและลงนามถวายพระพรให้ใต้ฝ่าละอองธุลีพระบาททรงพระเจริญ พระชนมายุยิ่งยืนนาน ทรงพระเกษมสําราญ พระบารมีแผ่ไพศาลไปทั่วทิศานุทิศ สถิตเป็นมิ่งขวัญร่มเกล้าของเหล่าพสกนิกรตราบกาลนิรันดร จากนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ปลูกต้นกันเกรา เพื่อเป็นการเฉลิมพระเกียรติฯ และเพื่อเพิ่มพื้นที่สีเขียวเนื่องในวันต้นไม้แห่งชาติ (วันที่ 6 พฤษภาคม 2563)
รัฐบาลไทย-ข่าวทำเนียบรัฐบาล-รมช.มนัญญา  นำทีม โชว์เกษตรอินทรีย์วิถีอุทัย เปิดงาน ”เบสท์ฟู้ดไทยคานิวัล อุทัยธานี”
วันอาทิตย์ที่ 9 สิงหาคม 2563
รมช.มนัญญา  นําทีม โชว์เกษตรอินทรีย์วิถีอุทัย เปิดงาน ”เบสท์ฟู้ดไทยคานิวัล อุทัยธานี”
รมช.มนัญญา  นําทีม โชว์เกษตรอินทรีย์วิถีอุทัย เปิดงาน ”เบสท์ฟู้ดไทยคานิวัล อุทัยธานี” ชูอัตลักษณ์  สืบสานอาหารท้องถิ่น สร้างชุมชนยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดงาน “เบสท์ฟู้ดไทยคานิวัล อุทัยธานี” (Best Food Thai Carnival Uthaithani) ซึ่งจัดขึ้นระหว่างวันที่ 7-9 สิงหาคม 2563 ณ ลานสะแกกรัง อําเภอเมือง จังหวัดอุทัยธานี โดยมีนายอลงกต วรกี รองผู้ว่าราชการจังหวัดอุทัยธานี นายเจเศรษฐ์ ไทยเศรษฐ์ สมาชิกสภาผู้แทนราษฎรจังหวัดอุทัยธานี ผู้แทนการท่องเที่ยวแห่งประเทศไทย ผู้บริหารส่วนราชการจังหวัดอุทัยธานี และประชาชนร่วมในงานอย่างคับคั่ง
รัฐมนตรีช่วยว่าการกระทรวงเกษตรและสหกรณ์ กล่าวว่า การจัดงานครั้งนี้ เกิดจากแนวคิดการมีส่วนร่วมของคนในชุมชน โดยได้รับความร่วมมืออย่างดียิ่งจากทุกส่วนราชการในจังหวัด และยังได้รับการสนับสนุนจากการท่องเที่ยวแห่งประเทศไทย เพื่อให้งานดังกล่าวสําเร็จลุล่วงและเป็นที่ชื่นชอบของชาวจังหวัดอุทัยธานีและนักท่องเที่ยว จังหวัดอุทัยธานีมีอาหารที่หลากหลาย รวมถึงวัตถุดิบขึ้นชื่อของจังหวัดนานาชนิด ซึ่งจะนําไปสู่การคิดค้นและพัฒนา สร้างสรรค์เมนูอาหารใหม่ๆ ที่ถูกใจคนรุ่นใหม่ แต่ยังคงไว้ซึ่งกลิ่นไอความเป็นพื้นบ้าน เอกลักษณ์อาหารของจังหวัดอุทัยธานี ทําให้เกิดเมนูอาหารแปลกใหม่ที่มีความโดดเด่นและเป็นที่ชื่นชอบของทุกคนที่ได้ลิ้มลอง ทั้งความสดสะอาดของพืชผัก ปลาแรดรสดี และวัตถุดิบพื้นถิ่นนานาชนิด
ไฮไลท์ของงาน นอกจากมีสินค้าโอทอปซึ่งเป็นของดีของจังหวัดอุทัยธานีมาจัดจําหน่ายแล้ว ยังมีกิจกรรมที่สําคัญ คือ การชูจุดเด่นเกษตรอินทรีย์วิถีอุทัย นําวัตถุดิบอาหารที่สําคัญ เช่น ปลาแรด ซึ่งเป็นวัตถุดิบที่โดดเด่นประจําจังหวัด นําไปรังสรรค์ประกอบอาหารได้ทั้งอาหารคาว และอาหารหวาน พืชสมุนไพร ส้มโอขาวแตงกวา นํามาปรุงและสร้างสรรค์เมนูอาหารใหม่ๆ ที่มีอัตลักษณ์ ภายในงานมีการประกอบอาหาร โดยเชฟจาก celebrity chef มาปรุงอาหาร ในเมนู ขนมจีนปลาย่าง ส้าปลา ปลาแรดย่างน้ําปลาหวาน ต้มโคล้งแก้มปลา ปลาทาร์ตข้าวพองมูสสังขยาปลาแห้ง เป็นต้น ซึ่งเมนูอาหารดังกล่าว ประชาชนและคนในชุมชน สามารถนําไปปรุงอาหารรับประทานภายในครัวเรือน รวมถึงผู้ประกอบร้านค้าต่างๆ ก็สามารถนําสูตรอาหารไปจําหน่ายแก่นักท่องเที่ยว ทําให้เกิดรายได้หมุนเวียนในชุมชนมากขึ้นอีกด้วย
รัฐบาลไทย-ข่าวทำเนียบรัฐบาล-สร้างขวัญกำลังใจ บรรเทาภาระชาวอสม.
วันศุกร์ที่ 14 ธันวาคม 2561
สร้างขวัญกําลังใจ บรรเทาภาระชาวอสม.
- -
“แก้ข่าวร้าย กระจายข่าวดี ชี้บริการ ประสานงานสาธารณสุข บําบัดทุกข์ให้ประชาชน ดํารงตนเป็นตัวอย่างที่ดี”
หลายคนอาจไม่รู้ว่า นี่คือ คําขวัญประจําตัว อสม. หรืออาสาสมัครสาธารณสุขประจําหมู่บ้าน ซึ่งเป็นจิตอาสาที่สมัครใจทํางานเพื่อสังคม ในการดูแลสุขภาพรวมถึงติดตามอาการของผู้ป่วยและประชาชนในชุมชนโดยผ่านกระบวนการอบรมให้ความรู้ตามแนวทางของกระทรวงสาธารณสุข
ที่ผ่านมารัฐบาลให้ความสําคัญและสนับสนุนให้ประชาชนมีสุขภาพแข็งแรง เพื่อให้ประชาชนสามารถเข้าถึงและได้รับบริการด้านสาธารณสุข ที่มีคุณภาพอย่างทั่วถึง ลดความเหลื่อมล้ํา ลดความแออัดในโรงพยาบาล
โดยเฉพาะกลุ่มผู้สูงอายุ ผู้ยากไร้ ผู้พิการ ผู้ด้อยโอกาส โดยการสร้างความเข้มแข็งของชุมชน เน้นการมีส่วนร่วมในการแก้ไขปัญหา รวมทั้งพัฒนาอาสาสมัครสาธารณสุขประจําหมู่บ้าน เพื่อส่งเสริมสุขภาพ ร่วมป้องกัน รักษา ฟื้นฟูสภาพ และการคุ้มครองผู้บริโภค
ตัวอย่างที่เห็นได้ชัด คือ การลงพื้นที่ของแพทย์ เพื่อติดตามอาการของผู้ป่วยหรือการให้ความรู้ด้านสุขภาพในพื้นที่ จําเป็นต้องอาศัย อสม. ทําหน้าที่เป็นสื่อกลางในการสื่อสารระหว่างชุมชน แก้ไขปัญหาสุขภาพ ช่วยในการเก็บข้อมูลสุขภาพที่ถูกต้อง เพื่อเป็นข้อมูลประกอบการรักษา รวมถึงการทําให้ชาวบ้านในชุมชนเข้าถึงข้อมูลในการดูแลสุขภาพและสถานการณ์โรคระบาดต่าง ๆ
อสม. จึงไม่ได้มีความสําคัญต่อชาวบ้านที่อยู่ในชุมชนเท่านั้น แต่ยังสําคัญสําหรับงานสาธารณสุขในชุมชนแต่ละพื้นที่ด้วย
ปัจจุบัน อสม. ได้รับมอบหมายให้ปฏิบัติภารกิจต่าง ๆ เพิ่มเติม เช่น ร่วมกับทีมหมอครอบครัวดูแลผู้สูงอายุ ผู้ป่วยติดบ้านติดเตียง และผู้ป่วยอื่น ๆ รวมถึงการพัฒนาตนเองให้มีทักษะในการใช้เทคโนโลยีสมัยใหม่ เพื่อเข้าถึงข้อมูลข่าวสารด้านสุขภาพที่ถูกต้อง รวดเร็ว และทั่วถึง
ทําให้ อสม. มีภาระค่าใช้จ่ายในการดูแลสุขภาพประชาชนเพิ่มขึ้น เช่น ค่า Smart Phone ค่าบริการอินเทอร์เน็ต รวมถึงค่าใช้จ่ายในการเดินทางเยี่ยมบ้านเพื่อติดตามดูแลผู้ป่วย ค่าโทรศัพท์ติดต่อประสานงานต่าง ๆ
และเพื่อเป็นการตอบแทนน้ําใจและความเสียสละในการทํางานเพื่อชุมชน
ล่าสุด..รัฐบาลอนุมัติการเพิ่มค่าตอบแทนให้กับอาสาสมัครสาธารณสุขประจําหมู่บ้าน (อสม.) ให้สอดคล้องกับสถานการณ์ในรอบ 10 ปีที่มีการเปลี่ยนแปลง ทั้งภาระหน้าที่ ค่าใช้จ่ายที่เพิ่มขึ้นของ อสม. ที่ยังไม่ได้มีการปรับเพิ่มค่าตอบแทนมาตั้งแต่ปี 2552
โดยปรับเพิ่มจากเดิม 600 บาท เป็น 1,000 บาท และจะเริ่มจ่ายในเดือนธันวาคม 2561 เป็นต้นไป
ถือเป็นการสร้างขวัญกําลังใจให้กับผู้ที่อาสาเข้ามาทํางาน ที่นอกจากจะได้ช่วยเหลือเกื้อกูลแก่สังคมส่วนรวมแล้ว ยังสร้างความภาคภูมิใจให้กับตนเองได้อีกด้วย
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ยุติธรรม" เปิดเวทีแลกเปลี่ยนความเห็นเพื่อเสนอนโยบายยาเสพติดที่เหมาะสำหรับประเทศไทย
วันอังคารที่ 23 สิงหาคม 2559
"ยุติธรรม" เปิดเวทีแลกเปลี่ยนความเห็นเพื่อเสนอนโยบายยาเสพติดที่เหมาะสําหรับประเทศไทย
"ยุติธรรม" เปิดเวทีแลกเปลี่ยนความเห็นเพื่อเสนอนโยบายยาเสพติดที่เหมาะสําหรับประเทศไทย
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม พร้อมด้วย ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดการประชุมแลกเปลี่ยนความคิดเห็นเพื่อนําเสนอนโยบายยาเสพติดที่เหมาะสมสําหรับประเทศไทย (Thailand's Drug Policy Revisited)
เมื่อวันพฤหัสบดีที่ ๑๘ สิงหาคม ๒๕๕๙ เวลา ๐๙.๔๕ น.
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
พร้อมด้วยศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข
เป็นประธานเปิดการประชุมแลกเปลี่ยนความคิดเห็นเพื่อนําเสนอนโยบายยาเสพติด
ที่เหมาะสมสําหรับประเทศไทย (Thailand's Drug Policy Revisited)
ซึ่งจัดขึ้นโดยสถาบันเพื่อการยุติธรรมแห่งประเทศไทย (TIJ)
เพื่อกําหนดทิศทางที่เหมาะสมในการขับเคลื่อนนโยบายยาเสพติด
และยกร่างประมวลกฎหมายยาเสพติดที่เหมาะสมกับประเทศไทย
โดยมีพลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
พลเอก อภิชัย หงษ์ทอง เลขานุการรัฐมนตรีว่าการกระทรวงยุติธรรม
นายชาญเชาวน์ ไชยานุกิจ ปลัดกระทรวงยุติธรรม
ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย (TIJ)
Mr. Jeremy Douglas ผู้อํานวยการสํานักงานป้องกันยาเสพติดและปราบปรามอาชญากรรม
แห่งสหประชาชาติ (UNODC) ประจําภูมิภาคเอเชียตะวันออกเฉียงใต้และแปซิฟิก
และผู้แทนจากหน่วยงานที่เกี่ยวข้อง เข้าร่วมฯ
ณ ห้องบอลรูม ๒ – ๓ ชั้น ๔ โรงแรมคอนราด กรุงเทพฯ
ติดตามรายละเอียดเพิ่มเติมได้ที่ http://www.moj.go.th/th/2013-03-07-04-34-36/2013-03-07-06-48-34/2013-03-07-06-55-21?view=item&id=39590:%E0%B8%A2%E0%B8%B8%E0%B8%95%E0%B8%B4%E0%B8%98%E0%B8%A3%E0%B8%A3%E0%B8%A1-%E0%B9%80%E0%B8%9B%E0%B8%B4%E0%B8%94%E0%B9%80%E0%B8%A7%E0%B8%97%E0%B8%
รัฐบาลไทย-ข่าวทำเนียบรัฐบาล-รมว.สุริยะ ร่วมพิธีเปิดการประชุมรัฐมนตรีเศรษฐกิจอาเซียน และเป็นประธานในการประชุมคณะมนตรีเขตการลงทุนอาเซียน (AEM-AIA Council Meeting) ครั้งที่ 22
วันจันทร์ที่ 9 กันยายน 2562
รมว.สุริยะ ร่วมพิธีเปิดการประชุมรัฐมนตรีเศรษฐกิจอาเซียน และเป็นประธานในการประชุมคณะมนตรีเขตการลงทุนอาเซียน (AEM-AIA Council Meeting) ครั้งที่ 22
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมในพิธีเปิดการประชุมรัฐมนตรีเศรษฐกิจอาเซียน ครั้งที่ 51ณ ห้องบอลรูม โรงแรมแชงกรี-ลา กรุงเทพฯ
วันที่ 6 กันยายน 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมในพิธีเปิดการประชุมรัฐมนตรีเศรษฐกิจอาเซียน ครั้งที่ 51 โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธาน และมีนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ รัฐมนตรีเศรษฐกิจอาเซียน รัฐมนตรีคณะมนตรีเขตการค้าเสรีอาเซียน รัฐมนตรีคณะมนตรีเขตการลงทุนอาเซียน และเลขาธิการอาเซียน เข้าร่วมด้วย ณ ห้องบอลรูม โรงแรมแชงกรี-ลา กรุงเทพฯ
และรัฐมนตรีว่าการกระทรวงอุตสาหกรรมเป็นประธานในการประชุมคณะมนตรีเขตการลงทุนอาเซียน (AEM-AIA Council Meeting) ครั้งที่ 22 โดยมีวาระในการประชุมได้แก่ สถานการณ์ด้านเศรษฐกิจของอาเซียน หารือและแลกเปลี่ยนเชิงนโยบายด้านการลงทุน ณ ห้องบอลรูม โรงแรมแชงกรี-ลา กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงสรุปอุบัติเหตุบนทางหลวงประจำเดือนเมษายน 2561 อุบัติเหตุเพิ่มขึ้น 14% จากปีที่ผ่านมา สาเหตุหลักเกิดจากขับรถเร็ว แนะนำผู้ใช้ทางขับรถมีน้ำใจ รักษาวินัยจราจร
วันพุธที่ 6 มิถุนายน 2561
กรมทางหลวงสรุปอุบัติเหตุบนทางหลวงประจําเดือนเมษายน 2561 อุบัติเหตุเพิ่มขึ้น 14% จากปีที่ผ่านมา สาเหตุหลักเกิดจากขับรถเร็ว แนะนําผู้ใช้ทางขับรถมีน้ําใจ รักษาวินัยจราจร
กรมทางหลวง (ทล.) กระทรวงคมนาคม สรุปรายงานข้อมูลอุบัติเหตุบนทางหลวงทั่วประเทศประจําเดือนเมษายน 2561 จากการรายงานอุบัติเหตุทางระบบ HAIMS ดังนี้
- อุบัติเหตุที่เกิดขึ้นบนทางหลวงในความรับผิดชอบของ ทล. จํานวน 2,269 ครั้ง มีผู้เสียชีวิต 377 คน ได้รับบาดเจ็บ 2,650 คน จํานวนรถที่เกิดอุบัติเหตุ 3,505 คัน เป็นเหตุให้ทรัพย์สินของ ทล. เสียหายประมาณ 23 ล้านบาท เมื่อเปรียบเทียบสถิติอุบัติเหตุประจําเดือนเมษายน 2560 พบว่า จํานวนอุบัติเหตุเพิ่มขึ้น 14% ผู้เสียชีวิตเพิ่มขึ้น 22% ผู้บาดเจ็บเพิ่มขึ้น 14% และจํานวนรถที่เกิดอุบัติเหตุเพิ่มขึ้น 13%
- สาเหตุหลักเกิดจากผู้ขับขี่รถด้วยความเร็วสูงกว่ากฎหมายกําหนด 62% (1,410 ครั้ง) รองลงมา ได้แก่ การตัดหน้าระยะกระชั้นชิด 14% (311 ครั้ง) หลับใน 7% (165 ครั้ง) และเมาสุรา 5% (117 ครั้ง)
- ลักษณะอุบัติเหตุส่วนใหญ่เกิดบริเวณทางตรง 67% (1,516 ครั้ง) ทางโค้งปกติ 14% (308 ครั้ง) และทางแยกระดับเดียวกัน 8% (176 ครั้ง)
- ยานพาหนะส่วนใหญ่ ได้แก่ รถปิคอัพบรรทุก 4 ล้อ 32% (1,119 คัน) รถยนต์นั่ง 25% (875 คัน) และรถจักรยานยนต์ 24% (864 คัน)
- เส้นทางในภาคเหนือเกิดอุบัติเหตุสูงสุด 25% ภาคตะวันออกเฉียงเหนือ 24% และภาคใต้ 16% ทางหลวงที่เกิดอุบัติเหตุสูงสุด คือ ทางหลวงหมายเลข 1 ประตูน้ําพระอินทร์ - หนองแค จํานวน 32 ครั้ง หากจําแนกตามรายจังหวัดพบว่า จังหวัดนครราชสีมาเกิดอุบัติเหตุสูงสุด รองลงมา ได้แก่ จังหวัดตาก และจังหวัดพระนครศรีอยุธยา
ทั้งนี้ ทล. ได้ร่วมกับตํารวจทางหลวงบังคับใช้กฎหมายอย่างต่อเนื่อง โดยเฉพาะการตรวจจับความเร็ว ซึ่งเป็นมาตรการสําคัญในการลดและป้องกันอุบัติเหตุที่อาจเกิดขึ้น และขอความร่วมมือผู้ใช้ทาง “โปรดขับรถมีน้ําใจ รักษาวินัยจราจร” เพื่อความปลอดภัยของตนเองและผู้ใช้ทาง สามารถสอบถามข้อมูลการเดินทางเพิ่มเติมหรือแจ้งอุบัติเหตุได้ที่ สายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 30 ตุลาคม 2561
วันพุธที่ 31 ตุลาคม 2561
สรุปข่าวการประชุมคณะรัฐมนตรี 30 ตุลาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561
รัฐบาลไทย-ข่าวทำเนียบรัฐบาล-รัฐมนตรีสาธารณสุขติดตามความก้าวหน้าความร่วมมือด้านสาธารณสุข ไทย-กัมพูชา
วันศุกร์ที่ 15 มิถุนายน 2561
รัฐมนตรีสาธารณสุขติดตามความก้าวหน้าความร่วมมือด้านสาธารณสุข ไทย-กัมพูชา
รัฐมนตรีสาธารณสุขไทย-กัมพูชาติดตามความก้าวหน้าความร่วมมือด้านสาธารณสุขไทย-กัมพูชา หลังลงนามบันทึกความเข้าใจ (MOU) เมื่อเดือนพฤศจิกายน 2559
รัฐมนตรีสาธารณสุขไทย-กัมพูชาติดตามความก้าวหน้าความร่วมมือด้านสาธารณสุขไทย-กัมพูชา หลังลงนามบันทึกความเข้าใจ (MOU) เมื่อเดือนพฤศจิกายน 2559
วันนี้ (15 มิถุนายน 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้เป็นประธานร่วมกับนายแพทย์มัม บุนเฮง รัฐมนตรีสาธารณสุขกัมพูชา ประชุมคณะกรรมการอํานวยการ (Steering Committee) ระดับรัฐมนตรี พัฒนาความร่วมมือด้านสาธารณสุขระหว่างกระทรวงสาธารณสุขไทยกับกัมพูชา ครั้งที่ 2 ที่กรุงพนมเปญ ประเทศกัมพูชา เพื่อติดตามความคืบหน้าผลการดําเนินงานความร่วมมือระหว่างไทย-กัมพูชา โดยเฉพาะกิจกรรมภายใต้แผน 3 ปี ไทย-กัมพูชา สาขาสาธารณสุข ระหว่างปี 2560 – 2562
ศาสตราจารย์ คลินิกเกียรติคุณ นายแพทย์ปิยะสกลให้สัมภาษณ์ว่า ความร่วมมือด้านสาธารณสุขระหว่างไทยและกัมพูชา นับว่ากิจกรรมต่าง ๆ มีความก้าวหน้าเป็นอย่างยิ่ง เช่น การเสริมสร้างศักยภาพ การแลกเปลี่ยนข้อมูล ความรู้ ประสบการณ์ แนวปฏิบัติที่ดีในการเฝ้าระวังโรคติดต่อตามบริเวณชายแดน โดยเฉพาะการกําจัดโรคมาลาเรีย ความร่วมมือในการตอบโต้ภาวะฉุกเฉินด้านสุขภาพ การพัฒนาจุดผ่านแดน การส่งเสริมแนวทางสุขภาพหนึ่งเดียว การฝึกอบรมพยาบาลและผดุงครรภ์และนักระบาดวิทยา การพัฒนาระบบส่งต่อของกัมพูชา โดยเฉพาะการพัฒนาโรงพยาบาลพี่-น้อง ระหว่างโรงพยาบาลตราดกับโรงพยาบาลเกาะกง และโรงพยาบาลสมเด็จพระยุพราชสระแก้วกับโรงพยาบาลมงคลบุรี ซึ่งเป็นความร่วมมือในการพัฒนาบุคลากรการแพทย์ ตามโครงการพระราชดําริของสมเด็จพระเทพรัตนราชสุดาฯ และรัฐมนตรีทั้งสองประเทศได้มีความร่วมมือและตกลงกันไว้แล้ว
ศาสตราจารย์ คลินิกเกียรติคุณ นายแพทย์ปิยะสกลกล่าวต่อว่า ที่ประชุมฯ ได้ขอให้เร่งดําเนินกิจกรรมตามแผน 3 ปีที่จะสิ้นสุดในปีหน้าให้สําเร็จตามกําหนด และเห็นชอบให้เริ่มต้นความร่วมมือระหว่างจังหวัดสุรินทร์กับอุดรมีชัยในแผน 3 ปี รวมทั้งหารือรูปแบบกลไกในการดําเนินความร่วมมือ กําหนดหน่วยงานรับผิดชอบระหว่างสองประเทศ การนําเทคโนโลยีมาใช้ในการสื่อสารระหว่างกัน เพื่อเพิ่มประสิทธิภาพการประสานงาน และเกิดความร่วมมือเป็นรูปธรรมยิ่งขึ้น โดยประเทศไทยจะเป็นเจ้าภาพจัดการประชุมการจัดทําแผน 3 ปี ฉบับที่ 2 ที่กรุงเทพฯ ในปีหน้าต่อไป
************************************** 15 มิถุนายน 2561